**Karcag Városi Önkormányzat**

**Polgármestere**

**Javaslat**

**a Déryné Kulturális, Turisztikai, Sport Központ és Könyvtár intézményvezetői**

**állásának pályázati meghirdetésére**

A Déryné Kulturális, Turisztikai, Sport Központ és Könyvtár magasabb vezetői feladatait 2015. május 01. napjától Szepesi Tibor látja el. A vezető beosztás legfeljebb öt év határozott időre szól. Ez a megbízás 2020. április 30. napján lejár.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. § (1) bekezdése értelmében a magasabb vezető beosztás ellátására szóló megbízásra a Kjt. 20/A. § (1) és (3)-(8) bekezdései alkalmazásával pályázatot kell kiírni.

A közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet (a továbbiakban: Kormányrendelet) 6/A §-ában foglaltak szerint: Közművelődési intézményben az intézmény vezetésére irányuló magasabb vezető beosztás ellátásával kizárólag olyan közalkalmazott bízható meg, aki

**a)** rendelkezik

**aa)** felsőfokú végzettséggel és közművelődési szakképzettséggel vagy

**ab)** nem szakirányú felsőfokú végzettséggel és felsőfokú szakirányú szakképesítéssel,

**b)** a felsőfokú közművelődési szakképzettségének vagy az a) pont ab) alpontja szerinti szakvizsgájának és egyben az intézmény alaptevékenységének megfelelő feladatkörben, közalkalmazotti vagy munkavégzésre irányuló további jogviszonyban legalább öt éves szakmai gyakorlatot szerzett, és

**c)** kiemelkedő szakmai vagy szakirányú tudományos tevékenységet végez.”

A fent leírtaktól eltérni a Kormányrendelet 6/F. § (1) bekezdése alapján lehet.

A Kjt. 20/A § (3) bekezdése értelmében a pályázati felhívásban meg kell jelölni: a munkáltató és a betöltendő munkakör, vezetői beosztás megnevezését, a munkakörbe tartozó, illetve a vezetői beosztással járó lényeges feladatokat, a pályázat elnyerésének valamennyi feltételét, a pályázat részeként benyújtandó iratokat, igazolásokat, továbbá a pályázat benyújtásának feltételeit és elbírálásának határidejét.

A Kjt. 23. § (3) bekezdése szerint a magasabb vezetői, valamint a vezetői megbízás jogszabályban megjelölt, legfeljebb 5 évig terjedő határozott időre szól.

A pályázat benyújtásának határidejét minden esetben a Közigazgatási és Igazságügyi Hivatal „KÖZIGÁLLÁS” internetes oldalán történő közzétételtől kell számítani.

***Összegzés:***

**A közalkalmazottak jogállásáról szóló törvény értelmében a magasabb vezető beosztás ellátására szóló megbízásra pályázatot kell kiírni.**

A javaslatot az Oktatási, Kulturális és Sport Bizottság megtárgyalta és elfogadásra javasolja.

A fentiek alapján kérem a javaslat megtárgyalását és az alábbi határozati javaslat elfogadását.

**........../2020. (II. 27.) „kt.” sz. határozat**

**a Déryné Kulturális, Turisztikai, Sport Központ és Könyvtár intézményvezetői állásának pályázati meghirdetéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 42. § 2. pontjában, a közalkalmazottak jogállásáról szóló 1992. évi XXXIII. törvény 20/B. §-ában, valamint a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet 6/A. §, 6/F. §, 6/G. § és a 7. §-ban foglaltak figyelembevételével a következő határozatot hozza:

1. A Képviselő-testület kiírja a határozat 1. számú mellékletét képező pályázati felhívást.
2. A Képviselő-testület felhívja a Karcagi Polgármesteri Hivatal Jegyzői Iroda humánpolitikai ügyintézőjét, hogy a pályázati eljárással kapcsolatos intézkedéseket tegye meg.

Felelős: Szabóné Fábián Éva humánpolitikai ügyintéző

Határidő:2020. február 29..

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal, Szabóné Fábián Éva humánpolitikai ügyintéző, helyben
6. Déryné Kulturális, Turisztikai, Sport Központ és Könyvtár Karcag, Dózsa Gy. u. 5-7.

Karcag, 2020. február 18.

**(: Dobos László :)**

1. számú melléklet a..…./2020. (II.27.) „kt.” sz. határozathoz

**PÁLYÁZATI FELHIVÁS**

1. A pályázatot meghirdető szerv

*neve: Karcag Városi Önkormányzat*

címe: 5300 Karcag, Kossuth tér l.

megye: Jász-Nagykun-Szolnok

1. A meghirdetett álláshely:

munkahely: **Déryné Kulturális, Turisztikai, Sport Központ és Könyvtár**

5300 Karcag, Dózsa Gy. u. 5-7.

munkakör: igazgató

1. A megbízás feltételei:

a) felsőfokú végzettséggel és közművelődési szakképzettséggel vagy

ab) nem szakirányú felsőfokú végzettséggel és felsőfokú szakirányú szakképesítéssel rendelkezik

b) **)** a felsőfokú közművelődési szakképzettségének vagy az a) pont ab) alpontja szerinti szakvizsgájának és egyben az intézmény alaptevékenységének megfelelő feladatkörben, közalkalmazotti vagy munkavégzésre irányuló további jogviszonyban legalább öt éves szakmai gyakorlatot szerzett, és kiemelkedő szakmai vagy szakirányú tudományos tevékenységet végez.

c) több kulturális intézményi funkciót ellátó költségvetési szerv vezetésére megbízást az a közalkalmazott is kaphat, aki legalább az egyik kulturális intézmény típus intézményvezetővel szemben támasztott követelményeinek megfelel.

d) cselekvőképesség,magyar állampolgárság, büntetlen előélet

1. A pályázat részeként benyújtandó iratok:
2. a pályázó részletes szakmai önéletrajza
3. végzettségét, képzettségét igazoló okiratok másolata
4. az intézményvezetésre vonatkozó kézzel írott részletes szakmai program
5. 3 hónapnál nem régebbi erkölcsi bizonyítvány
6. A megbízás várható kezdő időpontja: 2020. május 01.
7. A megbízás 5 év határozott időre szól.
8. Juttatás: Alapilletmény és magasabb vezetői pótlék a Kjt. szerint.
9. A pályázat benyújtásának határideje: Közigazgatási és Igazságügyi Hivatal „KÖZIGÁLLÁS” internetes oldalán történő közzétételtől számított 30 nap.
10. A pályázat elbírálásának határideje: a pályázat benyújtási határidejét követő 30 napon belül.

1. A pályázat benyújtásának helye:

Karcag Városi Önkormányzat Polgármestere

5300 Karcag, Kossuth tér l.